Na temelju članka 35. i 90.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) te članka 30. Statuta Općine Sikirevci („Službeni vjesnik Brodsko-posavske županije“ broj 11/21, „Službeni glasnik Općine Sikirevci“ broj 1/22, 7/23) na prijedlog općinskog načelnika, Općinsko vijeće Općine Sikirevci na 23. sjednici održanoj dana 23. listopada 2024. godine donosi

**ODLUKU**

**o plaći i ostalim materijalnim pravima općinskog načelnika Općine Sikirevci**

Članak 1.

Ovom Odlukom utvrđuje se osnovica i koeficijent za obračun plaće općinskog načelnika Općine Sikirevci (u nastavku teksta: općinskog načelnika) koji svoju dužnost obavlja profesionalno te druga materijalna prava.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 2.

Osnovica za obračun plaće općinskog načelnika utvrđuje se u visini osnovice za obračun plaća državnih dužnosnika prema propisima kojima se uređuju obveze i prava državnih dužnosnika.

Članak 3.

Koeficijent za obračun plaće općinskog načelnika iznosi 3,75.

Članak 4.

Za vrijeme obnašanja dužnosti općinski načelnik ima pravo na plaću kao i druga prava iz rada (mirovinsko i zdravstveno osiguranje), a vrijeme obavljanja dužnosti uračunava se u staž osiguranja, ima pravo na naknadu stvarnih materijalnih troškova nastalih u vezi s obnašanjem dužnosti kao što su putni troškovi i drugi troškovi u vezi s obnašanjem dužnosti (troškovi prijevoza, troškovi smještaja za službeno putovanje, dnevnica za službena putovanja, putno osiguranje, troškovi reprezentacije) kao i neka druga prava u svezi s obnašanjem dužnosti npr. pravo na korištenje službenog automobila, službenog mobitela i računala.

Općinski načelnik ostvaruje pravo isplate novčane naknade za podmirenje troškova prehrane za svaki radni dan u mjesecu u visini od 4,00 € u neoporezivom iznosu sukladno odredbama Pravilnika o porezu na dohodak.

Članak 5.

Pojedinačna rješenja o visini plaće i ostalim materijalnim pravima općinskog načelnika donosi pročelnik Jedinstvenog upravnog odjela Općine Sikirevci.

Protiv rješenja iz stavka 1. ovog članka žalba nije dopuštena, ali se može pokrenuti upravni spor u roku 30 dana od dana dostave tog rješenja.

Članak 6.

Stupanjem na snagu ove Odluke prestaje važiti Odluka o plaći i ostalim materijalnim pravima općinskog načelnika („Službeni glasnik Općine Sikirevci“ broj 4/24, 11/24).

Članak 7.

Ova Odluka stupa na snagu osmog dana od dana objave u „Službenom glasniku Općine Sikirevci“.

OPĆINSKO VIJEĆE

OPĆINE SIKIREVCI

KLASA: 080-02/24-01/1

URBROJ: 2178-26-02-24-03

Sikirevci, 23. listopada 2024. godine

Predsjednik Općinskog vijeća

Tomislav Zovko, v.r.